recursal/SuperWikiNEXT-32B huggingface dataset:
மணவாளனுடைய வருகை
**பத்து கன்னியர் உவமை** இயேசு கூறிய உவமையாகும். இதில் இயேசு தன்னை மணவாளனாகவும் கிறிஸ்தவரை கன்னிகையாராகவும், பரலோக இராச்சியத்தை கல்யாண வீடாகவும் உவமானப்படுத்துகிறார். மத்தேயு 25:1-12 இல் குறிப்பிடப்பட்டுள்ளது.

உவமை
----

பரலோக இராச்சியம் தங்கள் விளக்குகளைப் பிடித்துக்கொண்டு, மணவாளனுக்கு எதிர்கொண்டுபோகப் புறப்பட்ட பத்துக் கன்னிகைகளுக்கு ஒப்பாயிருக்கும். 
அவர்களில் ஐந்துபேர் புத்தியுள்ளவர்களும், ஐந்துபேர் புத்தி இல்லாதவர்களுமாக இருந்தார்கள். புத்தியில்லாதவர்கள் தங்கள் விளக்குகளை மட்டும் எடுத்துக்கொண்டு போனார்கள், எண்ணெயையோ கூடக் கொண்டுபோகவில்லை. புத்தியுள்ளவர்கள் தங்கள் விளக்குகளோடு தங்கள் பாத்திரங்களில் எண்ணெயையும் கொண்டு போனார்கள். மணவாளன் வரத் தாமதித்தபோது, அவர்கள் எல்லாரும் நித்திரைமயக்கமடைந்து தூங்கிவிட்டார்கள். நடுஇரவில்: இதோ, மணவாளன் வருகிறார், அவருக்கு எதிர்கொண்டுபோகப் புறப்படுங்கள் என்கிற சத்தம் கேட்டது.
அப்பொழுது, அந்தச் கன்னிகைகள் எல்லாரும் எழுந்திருந்து, தங்கள் விளக்குகளை ஆயத்தப்படுத்தினார்கள்.

புத்தியில்லாதவர்கள் புத்தியுள்ளவர்களை நோக்கி: உங்கள் எண்ணெயில் எங்களுக்குக் கொஞ்சங்கொடுங்கள், எங்கள் விளக்குகள் அணைந்துபோகிறதே என்றார்கள். புத்தியுள்ளவர்கள் பிரதியுத்தரமாக: அப்படியல்ல, எங்களுக்கும் உங்களுக்கும் போதாமலிராதபடி, நீங்கள் விற்கிறவர்களிடத்திற்குப் போய், உங்களுக்காக வாங்கிக்கொள்ளுங்கள் என்றார்கள். அப்படியே அவர்கள் வாங்கப் சென்றபோது மணவாளன் வந்துவிட்டார், ஆயத்தமாயிருந்தவர்கள் அவரோடு கூடக் கல்யாண வீட்டுக்குள் பிரவேசித்தார்கள் கதவும் அடைக்கப்பட்டது. பின்பு, மற்றக் கன்னிகைகளும் வந்து: ஆண்டவரே, ஆண்டவரே, எங்களுக்குத் திறக்கவேண்டும் என்றார்கள். அதற்கு மணவாளன்: உங்களை அறியேன் என்று, மெய்யாகவே உங்களுக்குச் சொல்லுகிறேன் என்றார்.

கருத்து
-------

இது இயேசுவின் இரண்டாம் வருகையை குறித்து சொல்லப்பட்ட உவமையாகும். அவர் வரும் போது அவரை எதிர் கொள்ள ஆயத்தமாக இருக்க வேண்டும் என்பது பிரதான கருத்தாகும். இங்கு மணவாளன் இயேசுவாகும் கல்யாணவீடு பரலோக இராச்சியமாகும். மேலும் விளக்கு மனிதரது ஆத்துமாவையும் எண்ணெய் தயார் நிலையையும் குறிக்கிறது.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* தமிழ் விவிலியம் மத்தேயு 25
* கத்தோலிக்க கலைக்களஞ்சியம் உவமைகள்

வெளி இணைப்புகள்
---------------

விக்கிமீடியா பொதுவகத்தில்,  
 ***Ten virgins***   
என்பதின் ஊடகங்கள் உள்ளன. 

* தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம் புத்தியுள்ள கன்னிகைகளும், புத்தியற்ற கன்னிகைகளும்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**நரசராபேட்டை** (Narasaraopet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இந்த நகரம் ஓர் நகராட்சியாகவும், நரசராபேட்டை வட்டத்தின் தலைமையகமாகவும் மற்றும் நரசராபேட்டை வருவாய் பிரிவின் தலைமையகமாகவும் இருக்கிறது. மேலும், இந்த நகரம் கூடுதல் மாவட்ட நீதிபதியின் நீதிமன்றத்தின் இடமாகும்.

சொற்பிறப்பு
-----------

இந்த கிராமத்தின் அசல் பெயர் அட்லுரு என்பதாகும். நரசரோபேட்டை என்ற பெயர் இராஜா மல்லராஜு நரசாராவ், என்ற உள்ளூர் ஜமீன்தாரிடமிருந்து வந்துள்ளது. அவர் அருகிலுள்ள பெரும்பாலான பகுதிகளை வைத்திருந்தார்.

நிலவியல் மற்றும் காலநிலை
------------------------

குண்டூர் மாவட்டத்தின் முக்கிய வணிக வர்த்தக மையமாக நரசராபேட்டை உள்ளது. நராசராபேட்டடை மலைகளால் சூழப்பட்ட தட்டையான நிலத்தில் அமைந்துள்ளாது. அவை கிழக்குத் தொடர்ச்சி மலையின் சிவப்பு பாறை மண்ணைக் கொண்டுள்ளது. கோடை மாதங்கள் 45 ° C வரை வெப்பமாக இருக்கும், குளிர்காலம் 27 ° C ஒட்டியிருக்கும்.

குறிப்புகள்
-----------

1. ↑  "Guntur District Mandals" (PDF). Census of India. pp. 76, 109. 19 January 2015 அன்று பார்க்கப்பட்டது.
2. ↑  "District Census Handbook – Guntur" (PDF). *Census of India*. p. 14,46. 18 January 2015 அன்று பார்க்கப்பட்டது.
3. ↑  A Manual of the Kistna District in the presidency of Madras, Gordon MacKenzie
**திருவையாறு அரண்மனை** என்பது தமிழ்நாட்டின், தஞ்சை மாவட்டம், திருவையாறில் உள்ள ஒரு அரண்மனையாகும். இந்த அரண்மனையானது திருவையாறில் காவிரி ஆற்றுப் பால வலது கரையில், தஞ்சாவூர் மராத்தியர் காலத்தில் சகாஜியால் கட்டப்பட்டது ஆகும். இந்த அரண்மனையில் பத்துக்கும் அதிகமான அறைகள் உள்ளன. சில அறைகளில் சிதைந்த நிலையில் பழங்கால ஓவியங்களும் உள்ளன. இந்த அரண்மனைக்கும், தஞ்சைப் பெரிய கோயிலுக்கும் பழங்காலத்தில் சுரங்கப்பாதை இருந்துள்ளது என்றும். தற்போது இந்த சுரங்கப்பாதை அடைக்கப்பட்டுள்ளதாகவும் கூறப்படுகிறது. அரண்மனையானது தற்போது தனியாரின் கட்டுப்பாட்டில் உள்ளது. இங்கு ஆண்டுதோறும் மூன்று நாட்கள் *பிரக்ருதி பவுண்டேசன்* சார்பில் *மரபு மாறா இசை நிகழ்ச்சி* என்ற பெயரில் இசை நிகழ்ச்சி நடைபெறுவது வழக்கமாக உள்ளது.

மேற்கோள்கள்
-----------

1. ↑  "திருவையாறு அரண்மனையில் ஐ.ஜி. பொன் மாணிக்கவேல் ஆய்வு". *செய்தி*. தினமணி. 1 அக்டோபர் 2018. 1 அக்டோபர் 2018 அன்று பார்க்கப்பட்டது.
2. ↑  "ரன்வீர் ஷாவின் திருவையாறு அரண்மனையில் ஐ.ஜி.பொன்.மாணிக்கவேல் ஆய்வு!". *செய்தி*. ஆனந்த விகடன். 1 அக்டோபர் 2018. 1 அக்டோபர் 2018 அன்று பார்க்கப்பட்டது.
**புதுமடம்** (*Pudumadam*) இராமநாதபுரம் மாவட்டத்தில் இராமநாதபுரம்-இராமேஸ்வரம் நெடுஞ்சாலையில் அமைந்துள்ள உச்சிப்புளி என்னும் இடத்தில் இருந்து சரியாக 4 கிமீ தொலைவில் தெற்கில் அமைந்துள்ள கடலோர கிராமம்.

வரலாறு
------

இராமநாதபுரத்தை ஆட்சிசெய்த சேதுபதி மன்னரின் ஆளுகைக்கு உட்பட்ட பகுதி புதுமடம்.இந்த ஊரின் ஆரம்பகால பெயர் மறவர்மானாங்குடி என அழைக்கப்பட்டது.வடநாட்டை சேர்ந்த ரங்காசாரி என்பவர் தன்னுடைய நேர்ச்சைக்காக தற்போதுஉள்ள மடத்தை கட்டினார்.அந்த புது"மடத்"தாலேயே புதுமடம் எனப்பபடுகிறது.இதன் எஞ்சிய பகுதி மானங்குடி என தற்போது தனி கிராமமாக இருந்து வருகிறது இந்த பகுதியை அரசரின் சார்பாக நிர்வகித்துவந்த குடும்பமும்,சில முஸ்லிம் குடும்பங்களும் ஆரம்பத்தில் இருந்துள்ளார்கள்.பின்னர் மற்ற மக்கள் இப்பகுதிக்கு குடிவந்துள்ளனர்
இலக்கியங்களில் தென்புதுவை என அழைக்கப்பட்டதாக வரலாறு கூறுகிறது. தற்பொழுது மேற்கே மக்கள் வசிக்கும் பகுதி அக்காலங்களில் கருவேலங்காடுகளாக இருந்தாகவும் தற்பொழுது இப்பகுதியில் இருந்து பெரியபட்டினம் என்கிற ஊர் வரை இணைந்து இருந்ததாகவும் வரலாறு உண்டு. அக்காலங்களில் சுண்ணாம்புக் காளவாசல் இருந்தது.

புதுமடத்தின் பழைய தெரு (தெற்கு)
நோன்பு கஞ்சி சட்டி

மக்கள்
------

இங்கு 5000க்கும் மேற்பட்ட குடும்பங்கள் வசித்து வருகின்றன. பெரும்பான்மையாக இசுலாமியர்களும், இந்துக்களும் கிறித்தவர்களும் ஒன்றாக வசித்து வருவது குறிப்பிடத்தக்கது.

புதுமடத்தில் மூன்று இஸ்லாமிய ஜமாஅத்தும், பி.எஃப்.ஐ, எஸ்.டி.பி.ஐ, தமுமுக, **மக்கள் தேசம் கட்சி,** தவ்ஹீத் ஜமாஅத் பரணிடப்பட்டது 2021-04-11 at the வந்தவழி இயந்திரம் போன்ற இசுலாமிய இயக்கங்களும் இயங்கி வருகின்றன. மூன்று ஜமாஅத் வீதம் ஒரு பள்ளிவாசலும் ஒரு தவ்ஹீத் மர்கசும் பரணிடப்பட்டது 2021-04-11 at the வந்தவழி இயந்திரம் செயல்படுகின்றன. கிறித்தவ CSI தேவாலயமும், சில இந்துக் கோவில்களும் உள்ளன.

தொழில்
------

மன்னார் வளைகுடா கடற்கரைப் பகுதியில் அமைந்துள்ளதால் இங்கு ஆரம்ப காலத் தொழிலாக மீன்பிடித் தொழிலை புதுமடம் மக்கள் செய்து வருகின்றனர். மற்றும் அதிக அளவில் வளைகுடா நாடுகளிலும் பணிபுரிகின்றனர். கிறித்தவர்களில் பெரும்பான்மையினர் கட்டுமானத் தொழில் செய்து வருகின்றனர். இந்துக்களில் சிலர் வெற்றிலை பயிரிட்டனர். தற்போது இத்தொழில் நலிவடைந்து விட்டது. தற்போது உள்ள இஸ்லாமியர்கள் இந்தியாவின் பல பகுதிகளில் தொழிலில் ஈடுபட்டு உள்ளனர், சிலர் உள்ளுரில் கூலி தொழில் செய்கிறார்கள். இவர்களில் பெரும்பான்மையினர் காலணி வியாபாரத்தில் உள்ளனர். சிலர் வெளிநாட்டிற்கு ஆட்களை அனுப்பும் பணியில் உள்ளனர்.

கல்வி
-----

புதுமடத்தில் ஒரு அரசு மேல்நிலைப் பள்ளியும் இரண்டு தொடக்கப் பள்ளிகளும் இரண்டு தனியார் மழலையர் பள்ளி மற்றும் மதுரை காமராஜர் பல்கலைக்கழகத்தின் மீன்வள ஆராய்ச்சிக்கானத் துணை மீன்வள ஆராய்ச்சிப் பல்கலைக்கழகமும் உள்ளன.

சிறப்புகள்
----------

புதுமடத்தின் சிறப்பு இராமநாதபுர மாவட்டத்தில் எந்தப் பகுதியிலும் கிடைக்காத சுத்தமான குடிநீர் ஆதாரத்தினை கொண்டுள்ளது.[]

<div class="thumb tnone" style="margin-left: auto; margin-right:auto; width:100%; max-width:**Expression error: Unrecognized word "x".**px;">

புதுமடம் பேருந்து நிலையம் பரந்தவெளி காட்சிகள்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑   பஞ்சாயத்து தலைவர் .
**திருவையாற்றுப் புராணம்** என்னும் பெயரில் இரண்டு நூல்கள் உள்ளன. இவை 16 ஆம் நூற்றாண்டில் தோன்றியவை. திருவையாற்றுக் கோயில் பற்றிய புராணக் கதைகளை இவை கூறுகின்றன. ஒன்று ஞானக்கூத்தர் எழுதிய திருவையாற்றுப் புராணம். மற்றொன்று செப்பேசப் புராணம் என்னும் பெயராலும் குறிப்பிடப்படும் திருவையாற்றுப் புராணம்.

ஞானக்கூத்தர் எழுதிய திருவையாற்றுப் புராணம்
------------------------------------------

 நிரம்ப அழகிய தேசிகரின் மாணாக்கருள் ஒருவராகிய அளகைச் சம்பந்தர் 1592-ல் திருவாரூர்ப் புராணம் பாடினார். இந்த நூலைப் பாடிய ஞானக்கூத்தரும் இந்த்த் தேசிகரின் மாணாக்கர் ஆதலால் இவரது காலமும் 16 ஆம் நூற்றாண்டு என்பதாகிறது. 

இது அளவில் சிறியது. 

* பாடல் (எடுத்துக்காட்டு)

செஞ்சடையார் புகழ் விளைத்துத் திருஞான நீர்த் தேக்கி  

அஞ்சு களை அறுத்து உடனே சமணர்களை வேர் அறுத்து  

பஞ்சநதிக் கயிலையினில் பயிர் விளைத்துப் புகலூரில்   

தஞ்சம் முதல் கண்ட பிரான் சரண கமலம் போற்றி.

செப்பேச புராணம்
---------------

திருவையாற்றில் அமர்ந்துகொண்டு தவம் செய்த சிலாதல முனிவருக்கு மண்ணில் கிடந்த செப்பில் செம்புப்பெட்டகத்தில் இறைவன் அருளால் ஒரு குழந்தை கிடைத்தது. செப்பில் கிடைத்த குழந்தைக்குச் செப்பேசன் எனப் பெயரிட்டனர். இந்தச் செப்பேசனுக்கு நந்திதேவரின் பெருமைகளைக் கூறும் செய்திகளைக் கொண்டது செப்பேச புராணம். 

இது 12 சருக்கங்களில் 437 பாடல்களைக் கொண்டுள்ளது. 
பாடல் (எடுத்துக்காட்டு) 

நடப்பன பறப்பனவும் நாரம் உறைவனவும்  

கிடப்பனவும் நிற்பனவும் ஊர்வனவும் கேடு இல்  

தடுப்பரு சராசரங்கள் தாங்களும் உடங்க்க்  

கடப்பு அரிய சத்தி சிவம் ஆனநிலை கண்டார். 

மெய்யாறு புடை புரளத் திங்கள் ஓட, மேலோடப் பெரும்பாம்பு கிடந்து சீறக்  

கையாறு காலேறிக் கீதம் பாடும் கடி கமழும் திருமுடிமேல் கன்னல் ஆறு  

நெய் ஆறும் பால் ஆறும், பசுந்தேன் ஆறும் நிறை பசுவின் தயிர் ஆறும் நிறைய ஆட்டி  

ஐயாறர் ஐயாறர் என்பார்க்கு அன்றோ அவனி எலாம் ஒரு குடைக்கீழ் ஆளல் ஆமே.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  பாடல் பொருள் நோக்கில் சொற்பிரிப்பு செய்யப்பட்டுள்ளது
2. ↑  திருநாவுக்கரசரைப் போற்றும் பாடல்
3. ↑  ஜப்பியேசுவரர் புராணம்
4. ↑  பதிப்பு – திருவையாற்றுப் புராணம், அருணாசலக் கவிராயர் முத்துத் தாண்டவராயப் பிள்ளை பார்வை, 1930
5. ↑  பாடல் பொருள் நோக்கில் சொற்பிரிப்பு செய்யப்பட்டுள்ளது
6. ↑  திருநாவுக்கரசர் கண்ட காட்சியினைக் கூறும் பாடல்.
7. ↑  இவ்வூர்க் கோயிலிலுள்ள ஐயாறப்பனைப் பாடும் பாடல்.
**புதுமனைப் புகுவிழா** என்பது புதியதாக வீடு கட்டி முடித்ததும் நல்ல நாள் பார்த்து அவ்வீட்டில் முதன்முதலாக குடியேறும் போது செய்யும் விழா ஆகும். இது பெரும்பாலும் அவரவர் சார்ந்துள்ள மதத்தின் படி செய்யப்படும் மதச்சடங்கு ஆகும். உறவினரையும், அண்டை அயலாரையும் அழைத்து பொதுவாக இவ்விழா செய்யப்படுகிறது. தமிழகத்தில் சில இடங்களில் புதுமனைப் புகுவிழாவின் போது வீட்டினுள் *கணபதி ஹோமம்* நடத்துவார்கள். இத்தகைய புதுமனைப் புகுவிழாவின் வீட்டின் அன்று அடுப்பில் பாலைக் காய்ச்சி விருந்தினருக்குக் கொடுத்து உபசரித்து மகிழ்வர். அதன்பின் உணவு விருந்தும் செய்வர். வீட்டின் முன்புற வாயில் வாழை மரம் முதலான மங்கலப் பொருட்களால் அலங்கரிக்கப்பட்டிருக்கும். மேலும் அன்று பசுவை வீட்டிற்குள் அழைத்து வந்தால் முப்பத்து முக்கோடி தேவர்களில் இருந்து, சிவன், பிரம்மா, விஷ்ணுவில் இருந்து அத்தனை பேரும் வாசம் செய்வதாக ஐதீகம். பசுவை அழைத்து வரும் போது அந்த வீட்டில் கோமியமிட்டாலோ, சாணமிட்டாலோ அவர்களுக்கு இன்னமும் அதிர்ஷ்டம் என்றும் நம்பப்படுகிறது. 

திருமணம் ஆனதும் மணப்பெண்ணைக் கணவன் வீட்டிற்கு முதன்முறையாக அழைத்துச் செல்லும்போது செய்யப்படும் சடங்கு. இந்த இரு நிகழ்ச்சிகளையுமே கிருகப்பிரவேசம் என்றும் சொல்லுவர். புதிய மனையில்(வீட்டில்) புகும் (வாசம் செய்ய நுழையும்) விழா.

மேற்கோள்கள்
-----------

1. ↑
**சரண்யா அறிவழகன்** (Sharanya Ari) என்பவர் ஓர் இந்திய ஆட்சிப் பணி அதிகாரி ஆவார். இவர் ஒன்றிய அரசுப் பணியாளர் தேர்வாணையம் 2015ஆம் ஆண்டு நடத்திய இந்தியக் குடியியல் பணிகள் தேர்வில் அனைத்திந்திய அளவில் 7வது தரத்தினையும் தமிழ்நாடு அளவில் முதல் தரத்தினையும் பெற்றார். இவரது சிறந்த செயல்திறன் காரணமாக உள்துறை நிர்வாகப் பதவி இவருக்கு ஒதுக்கப்பட்டது. இவர் இந்திய நிர்வாக சேவையின் தமிழ்நாடு நிலை தொகுப்பு அதிகாரியாக 2016ஆம் ஆண்டு முதல் பதவியில் உள்ளார்.

ஆரம்ப கால வாழ்க்கை
------------------

சரண்யா தஞ்சாவூரில் பிறந்து சென்னை வசித்து வருபவர் ஆவார். இவரது தந்தை எம். அறிவழகன் ஓய்வுபெற்ற இந்திய வான்படை அதிகாரி மற்றும் தாய் சத்யா பிரியா அரசு உயர்நிலைப் பள்ளி ஆசிரியர் ஆவார். சென்னையில் உள்ள கேந்திரியா வித்யாலயாவில் பள்ளிக்கல்வியினையும் சென்னை திரு. இராமசாமி நினைவுப் பல்கலைக்கழகத்தில் (எஸ்.ஆர்.எம்) தகவல் தொழில்நுட்பத்தில் பி.டெக். படிப்பினையும் முடித்தார். சரண்யா தமிழ்நாட்டைச் சேர்ந்த இந்தியக் காவல் பணி.அதிகாரி விவேஷ் பி சாசுதிரி என்பவரை மணந்தார்.

தொழில்
------

சரண்யா, 2018 ஆம் ஆண்டில் இந்திய அரசின் கலாச்சார அமைச்சில் உதவி செயலாளராகத் தனது வாழ்க்கையைத் தொடங்கினார். இதன் பிறகு அம்பத்தூரில் துணை ஆட்சியராகப் பொறுப்பேற்றார். பின்னர் கன்னியாகுமரி மாவட்டம் பத்மநாபபுரம் துணை பிரிவுக்கு மாற்றப்பட்டார். பிப்ரவரி 1, 2021 அன்று இவர் தூத்துக்குடி மாநகராட்சியின் ஆணையாளராகத் தூத்துக்குடிக்கு மாற்றப்பட்டார். ஜூன் 2021 இல், பெருநகர சென்னை மாநகராட்சியின் மண்டல துணை ஆணையராக (மத்திய) நியமிக்கப்பட்டார்.

மேற்கோள்கள்
-----------

1. ↑  "IT engineer gets VII rank in Civil Services examination". *thehindu.com*. 11 May 2016 அன்று பார்க்கப்பட்டது.
2. ↑  "91st Foundation Course (2016 Batch)". *lbsnaa.gov.in*.
3. ↑  "Meet UPSC Topper Sharanya Ari IAS, AIR 7, 2015". *syskool.com*.
4. ↑  "UPSC Topper Sharanya Ari - AIR 7, CSE 2016". *byjus.com*.
5. ↑  "Civil Services results: Meet the toppers, know their success mantras". *hindustantimes.com*. 11 May 2016 அன்று பார்க்கப்பட்டது.
6. ↑  "ALUMNI AWARD". *srmist.edu.in*.
7. ↑  "Sharanya Ari IAS appointed Assistant Secretary- Ministry of Culture, GoI". *indianbureaucracy.com*. 24 June 2018 அன்று பார்க்கப்பட்டது.
8. ↑  "Additional Project Officer for Gaja rehab". *newindianexpress.com*. 28 December 2018 அன்று பார்க்கப்பட்டது.
9. ↑  "Tmt. Sharanya Ari, I.A.S". *kanniyakumari.nic.in*.
10. ↑  "Sharanya Ari IAS transferred as Sub Collector- Padmanabhapuram, TN". *indianbureaucracy.com*. 27 December 2018 அன்று பார்க்கப்பட்டது.
11. ↑  "Tamil Nadu government reshuffles IAS officers". *thehindu.com*. 15 June 2021. 21 June 2021 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ டுவிட்டர்
**கலாபென் மோகன்பாய் தெல்கர்** (Kalaben Mohanbhai Delkar) (பிறப்பு 21 ஆகஸ்ட் 1971) ஒரு இந்திய அரசியல்வாதி மற்றும் தாத்ரா மற்றும் நகர் ஹவேலி மற்றும் தாமன் மற்றும் டையூ யூனியன் பிரதேசத்தில் உள்ள தாத்ரா மற்றும் நாகர் ஹவேலி நாடாளுமன்றத் தொகுதியின் நாடாளுமன்ற உறுப்பினரும் ஆவார். தாத்ரா மற்றும் நாகர் ஹவேலியின் முதல் பெண் நாடாளுமன்ற உறுப்பினரும், மகாராஷ்டிராவுக்கு வெளியேயான முதல் சிவசேனா நாடாளுமன்ற உறுப்பினரும் ஆவார்.

தனிப்பட்ட வாழ்க்கை
------------------

இவர் மோகன்பாய் சஞ்சிபாய் தெல்கரை மணந்தார்; மோகன்பாய் சஞ்சிபாய் தெல்கர் ஏழு முறை தாத்ரா மற்றும் நகர் ஹவேலி தொகுதியில் இருந்து மக்களவை உறுப்பினராகவும், பழங்குடியினர் உரிமை வழக்கறிஞராகவும் தேர்ந்தெடுக்கப்பட்டவர் ஆவார். இத்தம்பதியினருக்கு ஒரு மகனும் ஒரு மகளும் இருந்தனர்.

அரசியல் வாழ்க்கை
----------------

இவர் தனது கணவர் மோகன்பாய் சஞ்சிபாய் தெல்கரின் மரணத்திற்குப் பிறகு 2021 இடைத்தேர்தலில் சிவசேனாவின் உறுப்பினராக தாத்ரா மற்றும் நகர் ஹவேலி மக்களவைத் தொகுதியில் இருந்து போட்டியிட்டு வெற்றியடைந்தார். இவர் பாரதிய ஜனதா கட்சியின் மகேஷ் கவித்தை எதிர்த்து 51270 வாக்குகள் வித்தியாசத்தில் வெற்றி பெற்றார்.

மேற்கோள்கள்
-----------

1. ↑  "Certificate of Domicile/Permanent Resident Certificate". p. 8. 5 November 2021 அன்று பார்க்கப்பட்டது.
2. ↑  "Kalaben Delkar wins Dadra and Nagar Haveli". *Times of India*. 4 November 2021 அன்று பார்க்கப்பட்டது.
3. ↑  "Kalaben Delkar wins in Dadra and Nagar Haveli". *Indian Express*. 4 November 2021 அன்று பார்க்கப்பட்டது.
4. ↑  "Kalaben Mohanbhai Delkar(Criminal & Asset Declaration)". *My Neta*. 4 November 2021 அன்று பார்க்கப்பட்டது.
5. ↑  "Shiv Sena's Kalaben Delkar leads in Dadra and Nagar Haveli bye-elections". *Times of India*. 4 November 2021 அன்று பார்க்கப்பட்டது.
**ஸ்ரீ விஜயவரதராஜ பெருமாள் திருக்கோயில்** செங்கல்பட்டு மாவட்டம், மதுராந்தகம் வட்டத்தில் அச்சரப்பாக்கத்திற்கு அருகில் அமைந்துள்ள பாபுராயன்பேட்டை எனும் கிராமத்தில் உள்ள பழைமையான வைணவத் திருக்கோயில்.

அமைவிடம்
--------

கடல் மட்டத்திலிருந்து சுமார் 75 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°23'15.2"N, 79°44'01.7"E (அதாவது, 12.387550°N, 79.733800°E) ஆகும்.

தலவரலாறு
--------

கிருஷ்ணா பண்டிதர் எனும் பக்தர் காஞ்சி வரதராஜபெருமாளின் சீரிய பக்தர். இவர் திவானாக இருந்து வந்தார். இவரது மகனான பாபுராயன் தந்தையைப் போன்றே பெருமாளிடம் பக்தியுடன் திகழ்ந்தார். காஞ்சி வரதராஜ பெருமாள் பிரம்மோற்சவத்தின் போது ஒவ்வொரு நாளின் தரிசனம் காண்பதைத் தவறாத பழக்கமாகக் கொண்டிருத்த இவர் ஒரு நாள் வீட்டில் வழிபாடு முடிந்து வர தாமதமாகவே பெருமாளைத் தரிசனம் செய்ய இயலாமல் போக வருந்தி உண்ணாமல் நீரருந்தாமல் உபவாசம் இருந்தார். 

மூன்றாம் நாள் பாபுராயனின் கனவில் வந்த வரதராஜ பெருமாள் தெற்கில் தமக்கு ஒரு திருக்கோயில் அமைக்கும் திருப்பணியைத் தந்து, அங்கிருந்து தினமும் தரிசனம் தருவதாக உறுதி கூறினார். மறுநாள் மீண்டும் கனவில் நாளை இங்கு வரும் கருடனைத் தொடர்ந்து பின் செல்ல கோயில் கட்டும் இடத்தைக் காணலாம் எனக் கூற அதன்படி அடையாளம் காணப்பட்டு விஜயநகர பேரரசின் நாயக்க மன்னர்களால் கட்டப்பட்ட திருத்தலமே பாபுராயன்பேட்டை ஸ்ரீ விஜயவரதராஜ பெருமாள் திருக்கோயில். 

### ஆஞ்சநேயர்

பாபுராயன், காடாக இருந்த இடத்தை மாற்றியமைத்த போது அங்கே புற்று ஒன்றில் பசு தானாகவே பால் சொரிவது கண்டு அந்த இடத்தை சுத்தம் செய்து நிலத்தை அகழ அங்கே இரு ஆஞ்சநேயர் சிலைகள் வெளிப்பட்டன.

காஞ்சி வரதராஜ பெருமாள்
----------------------

காஞ்சி வரதராஜபெருமாள் ஆண்டுக்கொருமுறை இங்கு எழுந்தருள்வது வழக்கம்.

சிதிலமடைதல்
-----------

ஐந்து கோபுரங்களும் ஐந்து பிரகாரங்களும் கொண்டு சிறப்புற்றிருந்த கோயில் கவனிப்பின்மையால் காலப்போக்கில் சிதிலமடைந்தது.
2013 ஆம் ஆண்டு புனர்நிர்மாணப் பணிக்குழு பக்தர்களாலும் கிராமத்தாராலும் துவக்கப்பட்டது.

மேற்கோள்கள்
-----------

1. ↑  குமுதம் ஜோதிடம்; 1.11.2013;கண்களில் கண்ணீர் இல்லை கதறி அழுவதற்கு கட்டுரை; பக்கம் 2,3,4,5;
2. ↑
**மிசோரம் கிரிக்கெட் அணி** என்பது இந்திய உள்நாட்டு போட்டிகளில் மிசோரம் மாநிலத்தை பிரதிநிதித்துவப்படுத்தும் கிரிக்கெட் அணியாகும். ஜூலை 2018 இல், இந்திய கிரிக்கெட் கட்டுப்பாட்டு வாரியம் (பி.சி.சி.ஐ) ரஞ்சி டிராபி மற்றும் விஜய் ஹசாரே டிராபி உள்ளிட்ட 2018–19 சீசனுக்கான உள்நாட்டு போட்டிகளில் போட்டியிடும் ஒன்பது புதிய அணிகளில் ஒன்றாக இந்த அணியை பெயரிட்டது.    இருப்பினும், இந்த அணியை ரஞ்சி டிராபியில் சேர்க்கும் முடிவு குறித்து தெலுங்கானா கிரிக்கெட் சங்கம் கேள்வி எழுப்பியது, ஏனெனில் ரஞ்சிப் போட்டியில் ஒரு அணி போட்டியிட அனுமதிக்க தகுதி அளவுகோல்கள் இருக்க வேண்டும். 

செப்டம்பர் 2018 இல், 2018–19 விஜய் ஹசாரே டிராபியின் தொடக்க ஆட்டத்தை அருணாச்சல பிரதேசத்திடம் 4 விக்கெட் வித்தியாசத்தில் இழந்தனர்.   விஜய் ஹசாரே டிராபியில் முதல் சீசனில், தட்டு குழுவில் எட்டாவது இடத்தைப் பிடித்தனர், அவர்கள் எட்டு போட்டிகளில் ஒரு வெற்றி மற்றும் ஆறு தோல்விகளைப் பெற்றனர். ஒரு போட்டியில் முடிவில்லை.  தருவார் கோலி அணிக்கு 373 ரன்களுடன் அதிக ரன் அடித்த வீரராகவும், 8 விக்கெட்களுடன் முன்னணி விக்கெட் வீழ்த்தியவராகவும் இருந்தார்.

குறிப்புகள்
-----------

1. ↑  "Nine new teams in Ranji Trophy 2018-19". *ESPNcricinfo* (ஆங்கிலம்). 2018-07-18. 2019-08-15 அன்று பார்க்கப்பட்டது.
2. ↑  .
3. ↑  "BCCI to host over 2000 matches in the upcoming 2018-19 domestic season". *BCCI*. 19 ஜூலை 2018 அன்று மூலம் பரணிடப்பட்டது. 19 June 2018 அன்று பார்க்கப்பட்டது.
4. ↑  "Telangana Cricket Association questions BCCI over inclusion of teams from North East in Ranji Trophy". *First Post*. 10 August 2018 அன்று பார்க்கப்பட்டது.
5. ↑  "Vijay Hazare Trophy: Bihar make winning return to domestic cricket". *Times of India*. 19 September 2018 அன்று பார்க்கப்பட்டது.
6. ↑  "Plate, Vijay Hazare Trophy at Nadiad, Sep 19 2018". *ESPN Cricinfo*. 19 September 2018 அன்று பார்க்கப்பட்டது.
7. ↑  "2018–19 Vijay Hazare Trophy Table". *ESPN Cricinfo*. 8 October 2018 அன்று பார்க்கப்பட்டது.
8. ↑  "Vijay Hazare Trophy, 2018/19 - Mizoram: Batting and bowling averages". *ESPN Cricinfo*. 8 October 2018 அன்று பார்க்கப்பட்டது.
**பாபுலால் தாகியா** (*Babulal Dahiya*) இந்தியாவைச் சேர்ந்த ஓர் எழுத்தாளர் ஆவார். மத்தியப்பிரதேச மாநிலத்தின் சத்னா அருகே உள்ள போரி காவ்ன் பகுதியைச் சேர்ந்த இவர் ஒரு விவசாயியாகவும் கவிஞராகவும் அறியப்படுகிறார். இந்தியாவின் நான்காவது உயரிய குடிமகன் விருதான பத்மசிறீ விருது பாபுலால் தாகியாவுக்கு வழங்கப்பட்டது.

பாபுலால் தாகியா இதுவரை 110 வகையான பாரம்பரிய நெல்வகைகளை பயிரிட்டுள்ளார். இந்நெல் வகைகளின் குணநலன்களை ஆழமாகப் படித்திருக்கிறார். ஒவ்வோர் ஆண்டும் இவர் தனது வயலில் இந்த பண்ணையில் சேமிக்கப்பட்ட விதைகளை விதைத்து ஆய்வு செய்து, பாரம்பரிய பயிர் வகைகளை உரங்களைப் பயன்படுத்தாமல் வளர்த்து வருகிறார். இவற்றுடன் உஞ்சேகாரா தொகுதியின் 30 கிராமங்களைச் சேர்ந்த விவசாயிகளுடன் சேர்ந்து அரிசி மற்றும் பிற கரடுமுரடான தானியங்களையும் பயிரிட்டு வருகிறார்.

மேற்கோள்கள்
-----------

1. ↑  "How a Farmer From Madhya Pradesh Is Growing 110 Varieties of Rice in Just 2 Acres of Land". *The Better India* (ஆங்கிலம்). 2017-07-15. 2021-09-28 அன்று பார்க்கப்பட்டது.
2. ↑  "Padma Awards" (PDF). Padma Awards ,Government of India. 25 January 2019 அன்று பார்க்கப்பட்டது.
3. ↑  "Seeing seed ripe makes me feel accomplished, says Padma Shri awardee Babulal Dahiya". Financial Express. 27 January 2019. 2 April 2021 அன்று பார்க்கப்பட்டது.
4. ↑  "MP Farmer's Initiatives for Traditional, Organic Farming Gets Him Praises from Ex-cricketer VVS Laxman". News 18. 19 February 2020. 2 April 2021 அன்று பார்க்கப்பட்டது.
5. ↑  "Of songs and seeds: This MP man is on a mission to save tradition, local crops". *Neeraj Santoshi*. Hindustan Times. 19 June 2017. 2 April 2021 அன்று பார்க்கப்பட்டது.
**மச்சைல் மாதா** (**Machail Mata**), இந்தியாவின் ஜம்மு காஷ்மீர் மாநிலத்தில் கிஷ்துவார் மாவட்டத்தின் மச்சைல் கிராமத்தில் உள்ள மச்சைல் எனும் துர்கை அம்மனுக்கு அர்ப்பணிக்கப்பட்ட கோயிலாகும்.

அமைவிடம்
--------

இமயமலையில் பிர் பாஞ்சல் மலைத்தொடரில் உள்ள பத்தர் சமவெளியில், 2958 மீட்டர் உயரத்தில், செனாப் ஆற்றின் கிளையான சந்திரபாகா ஆற்றின் கரையில் மச்சைல் கிராமத்தில், மச்சைல் மாதா கோயில் அமைந்துள்ளது. இது ஒரு மலை வாழிடமாகும். மேலும் இங்கு வெந்நீர் ஊற்றுகள் உள்ளது. 
நாக வழிபாடு செய்யும் போத் இன மக்களும்,தாக்கூர் இன மக்களும் அதிகம் வாழ்கின்றனர்.

மச்சைல் மாதா யாத்திரை
---------------------

ஆண்டுதோறும் ஜம்முவிலிருந்து ஆயிரக்கணக்கான பக்தர்கள் சூலை மற்றும் ஆகஸ்டு மாதங்களில் மச்சைல் மாதாவை வழிபட யாத்திரை மேற்கொள்கின்றனர்

### போக்குவரத்து

2958 மீட்டர் உயரத்தில் உள்ள மிச்சைல் மாதா கோயில், ஜம்மு நகரத்திலிருந்து 290 கிமீ தொலைவிலும், கிஷ்துவார் நகரத்திலிருந்து 66 கிமீ தொலைவிலும் உள்ளது. மச்சைல் மாதா மலைக் கோயிலின் அடிவாரமான குலாப்கர் எனுமிடத்திலிருந்து, கால்நடையாகவோ அல்லது குதிரையில் மீதேறி 32 கிமீ மலையில் பயணம் செய்து மச்சைல் மாதா கோயிலை அடையலாம். மலைப்பாதையில் பக்தர்கள் தங்குவதற்கும், உண்பதற்கும் தொண்டு நிறுவனங்கள் பல இடங்களில் முகாம்கள் அமைத்துள்ளன. இம்மலைக் கோயிலுக்கு செல்ல, அடிவாரமான குலாப்காரிலிருந்து உலங்கு வானூர்திகள் சேவை உள்ளது.

மேற்கோள்கள்
-----------

1. ↑   Bodh people]
2. ↑  ஜம்மு காஷ்மீர்- பாதுகாப்பு காரணங்களுக்காக மச்சாயில் மாதா யாத்திரை ரத்து
3. ↑  "Machail Yatra - Kishtwar District official site". 18 Apr 2018 அன்று பார்க்கப்பட்டது.
4. ↑  "To Machail Mata Temple from Gulabgarh". 2016-10-16 அன்று மூலம் பரணிடப்பட்டது. 2019-08-04 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2015-11-17 at the வந்தவழி இயந்திரம்
* 
* மிச்சைல் மாதா காணொளி
* விக்கி வரைபடத்தில் மச்சைல் மாதா கோயில்
**ஆறுகால நித்திய பூசை** அல்லது *ஆறுகால பூசை* என்பது சைவ சமயக் கோவில்களில் ஆகம முறைப்படி தினம் நடைபெறுகின்ற ஆறு பூசைகளாகும்.  இந்த நித்தியப் பூசை நடைபெற சில கோயில்களில் இந்து சமய அறநிலையத்துறையானது நித்ய ஆராதனைக் கட்டளைத் திட்டம் என்பதை செயல்படுத்துகிறது.

ஆறு கால பூசைகளாவன,.

1. உசத்கால பூசை
2. காலசந்தி பூசை
3. உச்சிக்கால பூசை
4. சாயரட்சை பூசை
5. சாயரட்சை இரண்டாம் கால பூசை
6. அர்த்தசாம பூசை

உசத் கால பூசை
-------------

முதல் பூசையான இது, சூரிய உதயத்திற்கு முன்பே நடத்தப்படுகிறது. ஆகமத்தின் படி சூரிய உதயத்திற்கு மூன்றே முக்கால் நாழிகைக்கு முன் நடத்தப்பட வேண்டும்.

இந்த பூசையின் போது சிவாச்சாரியார், பைரவர் சந்நதியில் வைக்கப்பட்டிருக்கும் சாவியை பூஜை செய்து எடுத்துக் கொள்வார். மங்கள வாத்தியத்துடன் பள்ளியறை சென்று திருப்பள்ளி எழுச்சி ஓதுவார். 

பின்பு பெருமான் சிலையை மட்டும் மேள வாத்தியத்துடன் கோயிலை வலம் வந்து மூலவரான லிங்கத்தின் முன்பு வைத்து பூசை நடைபெறும். உற்சவர் சிலையில் இருந்த பெருமான், லிங்க வடிவான மூலவர் சிலைக்கு செல்வதாக நம்பிக்கை.

இந்தப் பூசை அபிசேக ஆராதனையோடு முடிவடைகிறது.

காலசந்தி
--------

ஆகமத்தின் படி காலசந்தி சூரிய உதயத்திலிருந்து ஏழரை நாழிகைக்குள் நடைபெற வேண்டும். பூசையின் போது சூரியன், விநாயகருக்கு, துவாரத்திற்கு பூசை நடைபெறுகிறது. 

பின்பு மூலவர், பரிவாத தெய்வங்களுக்கு அர்ச்சனை நடைபெற்று பஞ்சக்ருத்யம் கூறி நித்ய பலியுடன் பூசை முடிவடைகிறது.

உச்சிகால பூசை
-------------

இப்பூசை நண்பகலில் நடத்தப்படுகிறது. விநாயகர் பூசை முடிந்ததும், துவாரபாலகரை வழிபட்டு மூலவரான இலிங்கத்திற்கு அலங்காரம், ஆவரணம், தூபம், தீபம், நைவேத்தியம் போன்றவை நடைபெறுகின்றன. அந்த பூசைப் பொருட்கள் மூலவரிடமிருந்து அகற்றப்பட்டு சண்டேசரிடம் வைத்து வழிபடப்படுகிறது.

சாயரட்சை பூசை
-------------

இந்த பூசையானது சூரியனின் மறைக்கு மூன்றே முக்கால் நாழிகைக்கு முன்னர் நடத்தப்பட வேண்டும். விநாயகர் பூசை, மூலவரான இலிங்கத்திற்கு அபிசேகம், அலங்காரம் செய்து தீபம், நைவேத்தியம் படைக்கப்படுகிறது.

இரண்டாம் கால பூசை
-----------------

வினாயகர் பூசை, மூலவருக்கு அபிசேக, ஆராதனை, தீபம், நைவேத்திய படையல் பூசை செய்யப்படுகிறது. பின்பு பரிவார தெய்வங்கள், நித்யாக்னி கார்யம், நித்யோத்சவ பலி ஆகிய பூசை நடைபெற்று சண்டேசுவர பூசையுடன் இரண்டாம் கால பூசை முடிவடைகிறது.

அர்த்த சாம பூசை
---------------

மூலவருக்கு அபிசேகம், ஆராதனை முடிந்ததும், உற்சவ மூர்த்திகள் பள்ளியறைக்கு எடுத்துச் சென்று அங்கு நறுமண மலர்கள், ஏலக்காய், இலவங்கம், வெற்றிலைப் பாக்கு வைத்து திரையிடப்படுகிறது. இதனை பள்ளியறை பூசை என்பர். 

பள்ளிறைப் பூசை முடிந்ததும் சண்டேசுவரர் பூசை நடைபெறுகிறது. பின்பு பைரவர் சந்நிதியில் சாவியை வைத்து பூசை நடைபெற்று அர்த்தசாம பூசை முடிவடைகிறது.

ஆதாரங்கள்
---------

1. ↑  "தினமணி ஆலயங்களில் சிவ வழிபாடு! 03 ஆகஸ்ட் 2018". 2018-08-13 அன்று மூலம் பரணிடப்பட்டது. 2019-01-25 அன்று பார்க்கப்பட்டது.
**பல்லாப்பூர் வனவிலங்கு சரணாலயம்** (*Ballabhpur Wildlife Sanctuary*) மான் பூங்காவிற்கு பிரபலமானது. இந்த சரணாலயம் 1977 ஆம் ஆண்டில் நிறுவப்பட்டது. இந்தியாவிலுள்ள மேற்கு வங்காள மாநிலத்தின் பிர்பூம் மாவட்டத்திலுள்ள போல்பூர் உட்பிரிவிலுள்ள சாந்திநிகேதன் அருகே இந்த வனப்பகுதி அமைந்துள்ளது.

நிலவியல்
--------

இந்த வனவிலங்கு சரணாலயம் சாந்திநிகேதனில் அமைந்துள்ளது. இது சராசரியாக கடல் மட்டத்திலிருந்து 56 மீட்டர் (184 அடி) உயரத்தில் அமைந்துள்ளது.

காலநிலை
-------

கோடைகாலத்தில், வெப்பநிலை 40 ° C (104 ° F) க்கும் அதிகமாக இருக்கும். குளிர்காலத்தில் 10 ° C (50 ° F) குறைவாக இருக்கும். இந்த இடத்தின் ஆண்டு சராசரி மழைப்பொழிவு 1,212 மில்லிமீட்டர் (47.7 அங்குலம்) ஆக உள்ளது. பெரும்பாலும், பருவமழைக் காலம் ஜூன் முதல் அக்டோபர் வரை உள்ள காலமாக உள்ளது.

விலங்குகள்
----------

இக்காப்பகம் பலவகை மான்களின் இருப்பிடமாகும். இங்கு கலைமான்கள் மற்றும் புள்ளிமான்களை காணலாம். மேலும் நரிகள், நீர் பறவைகள், குள்ள நரிகள் ஆகியவற்றையும் காணலாம்.

பார்வை நேரம்
------------

இச்சரணாலயம் காலை 10 மணி முதல் மாலை 4 மணி வரை திறந்திருக்கும். இது புதன் கிழமைகளில் மூடப்பட்டிருக்கும்.

மேற்கோள்கள்
-----------

1. ↑  Falling Rain Genomics, Inc - Santiniketan
2. ↑  Mondal, Dipanwita, *Ek Najare Birbhum Jela*, *Paschim Banga*, Birbhum Special issue (in Bengali), February 2006, pp. 7–10 , Government of West Bengal
3. ↑  Mondal, Dipanwita, *Ek Najare Birbhum Jela*, *Paschim Banga*, Birbhum Special issue (in Bengali), February 2006, pp. 7–10 , Government of West Bengal
4. ↑  "West Bengal Wildlife Sanctuaries". December 22, 2008 அன்று மூலம் பரணிடப்பட்டது. 2009-03-22 அன்று பார்க்கப்பட்டது.
''Lesson Nine GmbH, பாபெல்'' ஆகச் செயல்படுவது, என்பது சனவரி 2008-இல் இருந்து பல்வேறு மொழிகளில் கிடைக்கப்பெறும் ஒரு இடாய்ச்சு சந்தா அடிப்படையிலான ஒரு மொழி கற்றல் செயலியும் இணையக் கற்றல் தளமும் ஆகும். இது தற்பொழுது பதினான்கு மொழிகளில் வழங்கப்படுகிறது: இடச்சு, டேனியம், ஆங்கிலம்,

வரலாறு
------

பாபெல் ஆனது Lesson Nine ஆல் பெர்லின், இடாய்ச்சுலாந்து-இல் இயக்கப்படுகிறது. 450 முழுநேர ஊழியர்களையும் தனிப்பட்டோரையும் பாபெல் கொண்டுள்ளது. இந்நிறுவனம் பெர்லின்‌-இன் சுற்றுப்புரமான மிட்டே-ஐ அடிப்படையாகக் கொண்டது.
இந்நிறுவனமானது ஆகத்து 2007-இல் மார்கசு மிட்டே மற்றும் தாமசு ஆல் என்பவர்களால் தொடங்கப்பட்டது. சனவரி 2008-இல் ஒரு இலவச பீட்டா (Beta) பதிப்பாக, சமூக அம்சங்களுடன் இந்த மொழி கற்றல் தளமானது இயக்கலைக்குச் சென்றது. 2008-இல் Kizoo Technology Ventures மற்றும் IBB Beteilligungsgesellschaft mbH ஆகியோர் பாபெல்-இன் முதல் முதலீட்டாளர் ஆயினர். பிறகு, 2009-இல் ERDF ஐரோப்பிய Structural Fund-ஆல் தோராயமாக ஒரு மில்லியன் (பத்து இலட்சம்) யூரோக்கள் பாபெல்-க்கு வழங்கப்பட்டன. புதிய விளைவாக்கப் பதிப்பு, பாபெல் 2.0 ஆனது, நவம்பர் 2009-இல் இயக்கலைக்குச் சென்றது.
**பாபுராஜபுரம் மழுவேந்தியநாதர் கோயில்** தமிழ்நாட்டில் தஞ்சாவூர் மாவட்டம், பாபுராஜபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மழுவேந்தியநாதர், பெரியநாயகி சன்னதிகளும், லெட்சுமி நாராயணபெருமாள், சுப்பிரமணியன், மகாலிங்கம், சனீஸ்வரன், விநாயகர், துர்க்கை, தெட்சிணாமூர்த்தி, சண்டிகேஸ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
துர்கை
துர்கா பூஜை
**துர்கா பூஜை** (*Durga Puja*) என்பது பராசக்தியின் வடிவாம் அன்னை துர்கையை ஆராதிக்கும் ஒரு விழாவாகும். ஆண்டுதோறும் சரத் (இலையுதிர் ) காலத்தில் அசுவினி (புரட்டாசி/ஐப்பசி) மாதத்தின் சுக்லபட்ச பிரதமையில் தொடங்கி நவமி வரை அன்னை துர்கா தேவியை வழிபடுவர். இதை **துர்கோத்சவம்** என்றும் சரத் காலத்தில் வருவதால் **சரத் உத்சவம்**  என்றும் அழைப்பர். துர்கா பூஜை வரும் பட்சம் *தேவி பட்சம்*  என அழைக்கப்படும். இதற்கு முன் வரும் 15 நாட்கள் *பித்ரு பட்சம்*  என அழைக்கப்படும். தேவி பட்சம் அசுவினி சுக்ல பிரதமையில் துவங்கி பௌர்ணமி அன்று லட்சுமி பூஜையுடன் நிறைவுறும்.

துர்கா பூஜை, அன்னை எருமைத்தலை அரக்கனாம் மகிஷாசுரனை வென்றதற்காக கொண்டடபடுகிறது. பல்வேறு பகுதிகளில் அன்னையை மகிஷாசுரமர்தினியாக வணங்குவர் .

துர்கா பூஜை இந்தியாவின் அனைத்துப் பகுதிகளிலும் கொண்டாடபட்டாலும் மேற்கு வங்கத்தில் மிகப் பெரும் விழாவாகும். ஒடிசா, அசாம், பீகாரிலும் இதை மிகச்சிறப்பாக கொண்டாடுவர். பொது இடங்களில் பந்தல் அமைத்து அன்னையை பூஜிப்பர். கர்நாடகம் , தமிழ் நாடு ,ஆந்திரா, மகாராஷ்டிரா போன்ற மற்ற மாநிலங்களிலும் இதை கொண்டாடுவர் .மேற்கு வங்கத்தில் சஷ்டி தொடங்கி தசமி வரை இதை கொண்டாடுவர் .

மற்ற பெயர்கள்
-------------

இதை மேற்கு வங்கத்தில் **அகால போதான்** , துர்கோட்சப், பூஜோ, பூஜை என்று அழைப்பர் .வங்க தேசத்தில் *பகவதி பூஜை*  என்று இதை சொல்வர் .

கர்நாடகத்தில் தசரா, மராட்டியத்தில் நவதுர்கா பூஜை, தமிழகத்தில் நவராத்திரி, ஆந்திரத்தில் **பொம்ம கொலுவு**  என்று வெவ்வேறு பெயர்களில் அழைக்கின்றனர்.

மேற்கோள்கள்
-----------
**சண்டிலிப்பாய் இந்துக் கல்லூரி** இலங்கையின் யாழ்ப்பாண மாவட்டத்தில் சண்டிலிப்பாய் என்ற ஊரில் அமைந்துள்ள பாடசாலை ஆகும்.

சண்டிலிப்பாய் இந்து ஆங்கிலப் பாடசாலை
------------------------------------

பிரித்தானியரின் ஆட்சிக் காலத்தில் ஆங்கிலக் கல்வியின் முக்கியத்துவத்தைக் கருத்தில் கொண்டு ப. மு. செகராசசிங்கம் என்பவர் தனது சொந்தக் காணியில் 1929 ஆம் ஆண்டில் சண்டிலிப்பாய் இந்து ஆங்கிலப் பாடசாலை என்னும் பெயருடன் இந்தப் பாடசாலையை நிறுவினார். அவரே இப்பாடசாலையின் அதிபராக 1940 வரையில் பணியாற்றினார்.

சண்டிலிப்பாய் இந்து மகா வித்தியாலயம்
------------------------------------

ஆங்கிலக் கல்விப் போதனைகளை மட்டும் வழங்கி வந்த இந்து ஆங்கிலப் பாடசாலை சண்டிலிப்பாய் பிரதேசத்தில் தமிழ் மொழிக் கல்வியையும் வழங்க வேண்டும் என்ற நோக்கோடு இப்பகுதியில் தமிழ் மொழிக் கல்வியை வழங்கி வந்த சண்டிலிப்பாய் அமெரிக்க மிசன் தமிழ்க் கலவன் பாடசாலை, சண்டிலிப்பாய் வாணி நிகேதன வித்தியாசாலை என்பன சண்டிலிப்பாய் இந்து ஆங்கிலப் பாடசாலையுடன் 1970 இல் இணைக்கப்பட்டு சண்டிலிப்பாய் இந்து மகா வித்தியாலயம் எனும் பெயர் மாற்றம் பெற்றது.

1995ம் ஆண்டில் ஆரம்பத்தில் க.பொ.த. உயர்தர வகுப்புகள் ஆரம்பிக்கப்பட்டு இப்பாடசாலை தரம் 1 - பாடசாலையாகத் தரமுயர்த்தப்பட்டது. 1995 ஆம் ஆண்டில் 1264 மாணவர்களுடன் இயங்கிய இந்தப் பாடசாலை ஈழப்போர் காரணமாக இடப்பெயர்வு கண்டு கரவெட்டி விக்னேஸ்வராக் கல்லூரியில் இயங்கி 1996 ஆம் ஆண்டில் மீண்டும் சண்டிலிப்பாயில் 40 மாணவர்களுடன் செயற்படத் தொடங்கியது.

இந்துக் கல்லூரி
---------------

1999 ஆம் ஆண்டில் பாடசாலை சண்டிலிப்பாய் இந்துக் கல்லூரி எனப் பெயர் மாற்றப்பட்டது. 2000 ஆம் ஆண்டில் தென்மராட்சி மக்கள் இடப்பெயர்வைக் கண்டபோது 500 வரையான மாணவர்களை இக்கல்லூரி உள்வாங்கியது.

விளையாட்டில் சாதனைகள்
---------------------

* 1993 இல் இப்பாடசாலையின் வலைப் பந்தாட்ட அணி கோட்ட மட்டத்தில் சம்பியனாகி மாவட்ட மட்டத்தில் மூன்றாம் இடத்தைப் பெற்றது.
* 1998 இல் வலைப்பந்தாட்ட அணி மாகாண மட்டப் போட்டியில் கலந்து வெற்றி பெற்றது.
* 2003 இல் வலைப்பாந்தாட்ட அணி மாகாணச் சம்பியன் ஆனது.

பாடசாலை அதிபர்கள்
-----------------

* ப. மு. செகராசசிங்கம் (1929-1940)
* தில்லையம்பலம் (1941-1951)
* பி. சி. சுப்பிரமணியம் (1955-1965)
* டபிள்யூ. பிச் (1966-1968)
* எஸ். இராஜசுந்தரம் (1967-1970)
* ப. சிவானந்தராஜா (1971-1978)
* க. வைத்தியநாத ஐயர் (1979-1985)
* செ. அமிர்தலிங்கம் (1985)
* எஸ். எம். மூர்த்தி (1985-1986)
* பரராஜசிங்கம் (1986-1987)
* சோ. சோமசேகரம் (1988-1992)
* ச. சிவனேஸ்வரன் (1993- )
* கு. விமலன் (தற்போது)

உசாத்துணை
---------

* சண்டிலிப்பாய் இந்துக் கல்லூரி, உதயன் பத்திரிகை, யாழ்ப்பாணம், 11 நவம்பர் 2011
**கந்தர்வகோட்டை பாளையம்** என்பது, தமிழ்நாட்டில் உள்ள புதுக்கோட்டை மாவட்டத்தைச் சார்ந்த "கோமாபுரம்" என்ற ஊரை தலைமை இடமாகக் கொண்ட ஜமீன் ஆகும். இது "அச்சுதப்பண்டாரத்தார்" என்ற பட்டம் பூண்ட கள்ளர் மரபினரால் ஆளப்பட்டது.

வரலாறு
------

1879 ஆம் ஆண்டு, இவர்களின் கீழ் 53 கிராமங்கள் இருந்தன (54468 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 6577 ரூபாய் 4 அணா 11 பைசா ஆகும். 400 ஆண்டுகள் பழைய அரண்மனை முற்றிலும் இடிபாடுகளுடன் உள்ளது.

புதுக்கோட்டை அரச குடும்பத்துடன் திருமண உறவு மூலம் கந்தர்வகோட்டை ஜமீன்கள் இணைந்திருந்தார்கள்.

1967 ஆம் ஆண்டு தமிழ்நாடு சட்டமன்ற உறுப்பினராக, இந்திய தேசிய காங்கிரசு கட்சியின் சார்பாக ராஜா ராமச்சந்திர துரை அச்சுதப்பண்டாரத்தார் தேர்ந்தெடுக்கப்பட்டார்.

பண்டைகால தமிழ்ச் சமூகத்தைச் சேர்ந்தவர்களான குறவர் இனமக்களை, கந்தவர்கோட்டை பாளையக்காரர்கள் தங்களுடைய முகவர்களாக நியமித்திருந்தார்கள்.

முடிவுரை
--------

கந்தர்வக்கோட்டை ஜமீன் பகுதியானது சுதந்திரத்திற்கு பிறகு கலைக்கப்பட்டு கந்தர்வகோட்டை வட்டமாக மாற்றப்பட்டது. அதனைத்தொடர்ந்து புதுக்கோட்டை மாவட்டத்தோடு இணைக்கப்பட்டது.

மேற்கோள்கள்
-----------

1. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
2. ↑   *மூவேந்தர் குல தேவர் சமூக வரலாறு*. 1976. பக். 319. .
3. ↑   *Madras District Gazetteers Tanjore Vol-I*. 1906. பக். 193. .
4. ↑   *Chiefs And Leading Families*. 1923. பக். 14. .
5. ↑  "Statistical reports of assembly elections". Election Commission of India. October 5, 2010 அன்று மூலம் பரணிடப்பட்டது. July 8, 2010 அன்று பார்க்கப்பட்டது.
6. ↑   *Madras District Gazetteers Tanjore Vol-I*. 1906. பக். 262. .
விமென்டின் புரதக்கட்டமைப்பு
 விமென்டின் எதிர்ப்பான்களைக் கொண்டு நிறமிடப்பட்ட (HEp-20-10) செல்கள்
**விமென்டின்** அல்லது **வைமென்டின்** (Vimentin) என்பது இடைநுழைத் திசுச்செல்களில் காணப்படும் மூன்றாம் வகை (type III) இடைப்பட்ட கசையிழைப் (intermediate filament) புரதம் ஆகும். இத்தகு இடைப்பட்ட கசையிழைப் புரதங்கள் (பலசெல் விலங்கு) கடைக்கலவுரு செல்கள் (metazoan cells) மற்றும் பாக்டீரியாக்களில் காணப்படுகின்றன. இடைப்பட்ட கசையிழைப் புரதங்கள் டிபியூலின் நுண்புன்குழாய்கள், அக்தின் நுண்ணிழைகள் ஆகியவை குழிய வன்கூட்டின் பகுதிகளாக உள்ளன. இவ்வகைப் புரதங்கள் வளர்ச்சிசார்-ஒழுங்கமைவின்படி வெளிபடுத்தப்படுகின்றன. இடைநுழைத் திசுச்செல்களில் உள்ள குழிய வன்கூடுகளில் விமென்டின் முதன்மையாகக் காணப்படுகிறது.

விமென்டின் சதைப்புற்று நோய் உள்ளவர்களில் இடைநுழைத்திசுவைக் கண்டறியும் கழலைக் குறியீடாகப் பயன்படுத்தப்படுகிறது.

மேற்கோள்கள்
-----------

1. ↑  Eriksson JE, Dechat T, Grin B, Helfand B, Mendez M, Pallari HM, Goldman RD (2009). "Introducing intermediate filaments: from discovery to disease". *J Clin Invest* **119** (7): 1763–71. doi:10.1172/JCI38339. பப்மெட்:19587451.
2. ↑  Cabeen MT, Jacobs-Wagner C (2010). "The bacterial cytoskeleton". *Annu Rev Genet* **44**: 365–92. doi:10.1146/annurev-genet-102108-134845. பப்மெட்:21047262.
3. ↑  Leader M, Collins M, Patel J, Henry K (January 1987). "Vimentin: an evaluation of its role as a tumour marker". *Histopathology* **11** (1): 63–72. doi:10.1111/j.1365-2559.1987.tb02609.x. பப்மெட்:2435649. .
4. ↑  "Immunohistochemistry from the Washington Animal Disease Diagnostic laboratory (WADDL)of the College of Veterinary Medicine, Washington State University". 2008-12-01 அன்று மூலம் பரணிடப்பட்டது. 2009-03-14 அன்று பார்க்கப்பட்டது.
**பீ ஜீஸ்** [Bee Gees] 1959ல் பேரி, ராபின், மாரிஸ் ஆகிய கிப் சகோதரர்களால் உருவாக்கப்பட்ட ஓர் இசைக்குழு. 1960களில் தொடங்கி ஐந்து பத்தாண்டுகளாக பல இசைத்தொகுப்புகளையும் தனியிசைகளையும் வெளியிட்டு 120 மில்லியன் இசைத்தட்டுகளுக்கும் மேலாக விற்று சாதனை புரிந்துள்ள இக்குழு பல இசை விருதுகளை வென்றுள்ளது; குறிப்பாக, ஐந்து கிராமி விருதுகளையும் 1997ல் ராக் அண்டு ரோல் ஹால் ஆவ் ஃபேமில் இக்குழுவின் பெயர் ஏற்றுக்கொள்ளப்பட்டது.

தொடக்க காலம்
------------

இக்குழுவின் பெயரை இடுவதற்கு ஒரு ஆஸ்திரேலிய இசைநிகழ்ச்சி நடத்துநர் காரணமாக இருந்தார். தொடக்க காலங்களில் இசை நிகழ்ச்சிகளை ஒருங்கிணைக்கும் செயலை கிப் சகோதரர்களின் தந்தையார் ஹியூ கிப் செய்தார். சில ஆண்டுகள் ஆஸ்திரேலியாவில் இருந்த இக்குழு, 1967ல் இங்கிலாந்து சென்றது. அங்கு ராபர்ட் ஸ்டிக்வுட் என்ற இசைத் தயாரிப்பாளர் இக்குழுவை முன்னிறுத்தி, பல வெற்றி இசைத் தொகுப்புகளை வெளியிட உறுதுணையாக இருந்தார்.

மேற்கோள்கள்
-----------

1. ↑  "Soft Rock Music Artists". *AllMusic*. 21 April 2017 அன்று பார்க்கப்பட்டது.
2. ↑  "Barry Gibb honors brothers ..." 14 July 2021 அன்று பார்க்கப்பட்டது.
3. ↑  "grammy.com -- Bee Gees". 14 July 2021 அன்று பார்க்கப்பட்டது.
4. ↑  "rockhall.com -- Bee Gees". 14 July 2021 அன்று பார்க்கப்பட்டது.
5. ↑  "The Very Very Beginning of the Bee Gees". 2021-07-14 அன்று மூலம் பரணிடப்பட்டது. 14 சூலை 2021 அன்று பார்க்கப்பட்டது.
6. ↑  "Rollingstone". 14 July 2021 அன்று பார்க்கப்பட்டது.
**கந்தர்வன்** (பெப்ரவரி 3, 1944 - ஏப்ரல் 22, 2004) தமிழக எழுத்தாளரும், கவிஞரும், தொழிற்சங்கவாதியும் ஆவார்.

வாழ்க்கைக் குறிப்பு
-------------------

கந்தர்வனின் இயற்பெயர் நாகலிங்கம். இராமநாதபுரம் மாவட்டம், சிக்கல் என்னும் ஊரைச் சார்ந்தவர். கணேசன், கனகம்மாள் ஆகியோருக்குப் பிறந்தவர். 29 வயதில் அரசுப்பணிக்கு வந்த கந்தர்வன் தொழிற்சங்கவாதியாகத் தீவிரமாக இயங்கியவர். அவசரநிலை காலத்தில் 19 மாதங்கள் வேலையிழந்து பின்னர் மீண்டும் பணியேற்றவர்.

இலக்கிய வாழ்வு
--------------

70-களின் தொடக்கத்தில் உருவான மக்கள் எழுத்தாளர் சங்கத்தைத் தோற்றுவித்தவர்களில் ஒருவர். பின்னர் தமிழ்நாடு முற்போக்கு எழுத்தாளர் சங்கத்தின் துணைத்தலைவராகித் தம் இறுதிக்காலம் வரை பங்களிப்புச் செய்தவர். எழுத்தாளர் ஜெயகாந்தனால் "இலக்கியச் சிந்தனை' விருதுக்குத் தேர்வு செய்யப்பட்ட இவரது "மைதானத்து மரங்கள்' கதை, 12-ஆம் வகுப்பு தமிழ்த் துணைப்பாட நூலில் பாடமாக இடம்பெற்றது. பல கல்லூரிகள், பல்கலைக்கழகங்களின் பாடத்திட்டத்தில் இடம்பெற்ற இவருடைய படைப்புகள் குறித்துப் பலரும் ஆய்வு நிகழ்த்தி வருகின்றனர். ஆண்டுதோறும் இவரது நினைவாகச் சிறுகதைப் போட்டி ஒன்று நடத்தப்பட்டு பரிசு வழங்கப்படுகிறது.

படைப்புகள்
----------

### கவிதை நூல்கள்

* கிழிசல்கள்,
* மீசைகள்,
* சிறைகள்,
* கந்தர்வன் கவிதைகள்

### சிறுகதைத் தொகுப்பு நூல்கள்

* சாசனம்,
* பூவுக்குக் கீழே,
* கொம்பன்,
* ஒவ்வொரு கல்லாய்,
* அப்பாவும் மகனும்
* தண்ணீர்

நாட்டுடமை
---------

கந்தர்வனின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 10 இலட்சம் இவரது வாரீசுகளுக்கு வழங்குவதாக தெரிவித்தது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-06 அன்று மூலம் பரணிடப்பட்டது. 2013-10-28 அன்று பார்க்கப்பட்டது.
3. ↑  "8 தமிழறிஞர்களின் நுால்கள் நாட்டுடைமை". *Dinamalar*. 2022-12-20. 2022-12-21 அன்று பார்க்கப்பட்டது.

உசாத்துணை
---------

* கந்தர்வன் - சிறுகதைகள்
* இலக்கியப் போராளி இனிய கந்தர்வன்
[*தொடர்பிழந்த இணைப்பு*], முனைவர் சி.சேதுபதி, தினமணி, ஏப்ரல் 01, 2012
* ஒரு வலைப்பூவில் கந்தர்வனின் சிறுகதை \*
* திண்ணையில் ஒரு கட்டுரை பரணிடப்பட்டது 2016-03-06 at the வந்தவழி இயந்திரம்\*
* எழுத்தாளர் ஜெயமோகன் கந்தர்வன் குறித்து\*
* ச.தமிழ்செல்வன் கந்தர்வன் குறித்து\*
* ஒரு சிறுகதை பரணிடப்பட்டது 2016-09-08 at the வந்தவழி இயந்திரம்\*
* எஸ்.ராமகிருஷ்ணன் கந்தர்வன் குறித்து\*
**கந்தளாய் அணை** (Kantale Dam) இலங்கை கிழக்கு மாகாணத்தில் அமைந்துள்ள ஒரு கட்டுக்கரை அணையாகும். இது வேளாண்மைக்காக நீரைத்தேக்க உதவுகிறது. இது 14,000 அடி (4,267 மீட்டர்) நீளமும், 50 அடி (15 மீட்டர்) உயரமும் கொண்டது. 1986 ஏப்ரல் 20 ஆம் தேதி இந்த அணை உடைந்து உயிர்ச்சேதம் உட்படப் பெரும் சேதங்களை விளைவித்தது. பேராற்றை மறித்துக் கட்டப்பட்டுள்ள இந்த அணை ஆற்று நீரின் பெரும்பகுதியைத் தேக்கி வைத்துக்கொள்வதால் வெளியேறுப்போது இது சிறிய ஆறாகத் திருகோணமலை துறைமுகப் பகுதியில் கடலை அடைகிறது.

1986 அணை உடைப்பு
----------------

1986 ஏப்ரல் 20 அதிகாலை 3.00 மணிக்கு அணை உடைத்துக்கொண்டது. குளத்து நீர் ஒரு சுவர்போல தாழ்ந்த பகுதிகளில் உள்ள ஊர்களுக்குள் புகுந்தது. ஏறத்தாழ 120-180 வரையிலானோர் இறந்தனர். 1600 வீடுகள் சேதமாயின. 2000 ஏக்கர் நெற்பயிர் அழிந்துபோனது. 8,000 குடும்பங்கள் இதனால் பாதிக்கப்பட்டன. மிகவும் பாரமான வண்டிகள் அணையின் மீது போக்குவரத்துச் செய்தமை அணை உடைந்ததற்கான காரணங்களுள் ஒன்றாகச் சொல்லப்படுகிறது..

மேற்கோள்கள்
-----------

1. ↑  "The leak that turned into a flood". *சண்டே டைம்சு*. 1 May 2011.. பார்த்த நாள்: 13 February 2014.
2. ↑  Anura Maitipe (31 December 2003). "Kantale dam in danger". *டெய்லி நியூசு*.. பார்த்த நாள்: 13 February 2014.
3. ↑  Namini Wijedasa (7 August 2005). "Urgent call for dam safety". *தி ஐலண்டு*. Archived from the original on 24 பிப்ரவரி 2014.. பார்த்த நாள்: 13 February 2014.
4. ↑  R.C. Jayasinghe (18 ஏப்பிரல் 2021). "Kantale Dam Disaster 35 years later". *தி ஐலண்டு*. Archived from the original on 24 பிப்ரவரி 2014.. பார்த்த நாள்: 23 ஏப்பிரல் 2022.
**இரானோஜி சிந்தியா** (Ranoji Shinde) (இறப்பு:1745 சூலை 3, சுஜால்பூர், மத்தியப் பிரதேசம் ) மேலும் **இரானோஜி ராவ் சிந்தியா** என்றழைக்கப்படும் இவர் 1720 முதல் 1745 வரை பாஜிராவ் பேஷ்வாவின் கீழ் முதலாம் சாகுஜியின் சேவையில் சர்தாராக பணிபுரிந்தார். மராத்தியர்களின் சிந்தியா வம்சத்தால் ஆளப்பட்ட அரச குவாலியர் மாநிலத்தின் நிறுவனர் ஆவார்.

இவர் மகாராட்டிராவின் சதாரா மாவட்டத்தில் உள்ள ஒரு சிறிய இடமான கண்ணெர்கேராவைச் சேர்ந்த தேஷ்முக் ஆவார்.

பேஷ்வா பாஜிராவ் தலைமையில் சர்தாராக தனது வாழ்க்கையைத் தொடங்கினார். பின்னர் மால்வாவில் தன்னை நிலைநிறுத்திக் கொண்டார். ஏனெனில் மராட்டியர்கள் அதை முகலாயர்களிடமிருந்து கைப்பற்றினர். தனது பிராந்தியத்தில், குவாலியரைச் சுற்றி, இவர் மராட்டிய பேரரசின் திறமையான சக்திக்கு வெளியே இருந்தார்.

1723 இல் மால்வாவின் படையெடுப்பினால் ஏற்பட்ட வெற்றியின் போது, பேஷ்வா பாஜிராவின் கீழ் இருந்த மூன்று மூத்த தளபதிகளில் ஒருவராக இவர் பணியாற்றினார். இவர் 1731 இல் மால்வா குடியேற்றத்தின் ஒரு பகுதியாக கணிசமான நிலப்பரப்பையும் உடைமைகளையும் வாங்கினார். மேலும் 1736 இல் அந்த மாகாணத்தின் சுபேதார் ஆனார்.

இவர் 1731 இல் உஜ்ஜைனில் தனது இடத்தை நிறுவினார். இது 1810 வரை சிந்தியாக்களின் தலைநகராக இருந்தது.

இவர் 1745 சூலை 3 ஆம் தேதி மால்வாவின் சுஜால்பூரில் இறந்தார். இவருக்கு ஜெயப்பாஜி ராவ் சிந்தியா, தத்தாஜி ராவ் சிந்தியா, ஜோதிபா ராவ் சிந்தியா, துகோஜி ராவ் சிந்தியா, மகாதாஜி சிந்தியா என்ற மகன்கள் இருந்தனர். மராட்டியப் பேரரசின் அடுத்தடுத்த வரலாற்றில் இவரது மகன்கள் முக்கிய பங்கு வகித்தனர்.

மேற்கோள்கள்
-----------

1. ↑  Ranojirao Shinde, Shinde.

மேலும் காண்க
------------

* சிந்தியா

* [[குறிப்பு சிந்தியா அல்லது ஷிண்டே அல்லது சிந்தே அல்லது சிண்டே ஆகிய அனைத்து பெயர்களும் ஒன்றுதான். ஆனால் மகாராட்டிரா, ஆந்திரா, தெலங்காணா, கர்நாடகா போன்ற மாநிலங்களில் வெவேறு பெயர்களில் அழைக்கப்படுகின்றனர்.
எழுத்தாளர் பொன்னீலனின் கரிசல், புதியதரிசனங்கள் ஆகிய புனைவுகளைத் தொடர்ந்து **மறுபக்கம்** புதினம் 2010இல் வெளிவந்தது. 1972இல் எழுதத் தொடங்கி 2010இல் இவர் இந்நாவலை வெளியிட்டார்.இப்புதினத்திற்குரிய வரலாற்றுத் தரவுகளாக இவர் பயன்படுத்தியது வி. நாகமய்யா, டி.கே. வேலுப்பிள்ளை ஆகிய திருவாங்கூர் உயர் அதிகாரிகள் எழுதிய திருவாங்கூர் மாநிலக் குறிப்பேடுகள்(Travancore State Manual) மற்றும் நீதிபதி பி. வேணுகோபால் விசாரணைக்குழு அறிக்கை. இத்தரவுகளின்வழிச் சேகரிக்கப்பட்ட சமூக அசைவுகளின் தொடர்ச்சியாக 1982 இல் நடந்த மண்டைக்காட்டுக் கலவரத்தையும் ஆசிரியர் இணைத்துக்கொள்கிறார்.

களம்
----

புதினத்தின் களமாக இருப்பது தென்திருவிதாங்கூர் மற்றும் அதனைச் சுற்றிய கிராமங்கள். பண்பாட்டுக்கலப்பு மற்றும் பல்வேறு அரசியல் முரண்பாடுகள் நிலவுகின்ற நிலப்பகுதி. வருணாசிரம தர்மம், காலனிய ஆதிக்க வரிஏய்ப்பு வன்முறைகள், கிறித்துவத்தின் பரவல் மற்றும் செயல்பாடுகள், பாரம்பரிய தாய்த்தெய்வ வழிபாட்டின் எச்சங்கள் என ஏராளமான பன்முகத்தன்மைகளின் பாதிப்புக்கு உள்ளான மக்கட் சமூகம் வாழ்கின்ற பகுதி. இப்பகுதி மீதான பல அடுக்குநிலைப் பார்வைகளை இப் புதினம் வைத்துள்ளது.

வரலாற்றுக் குறிப்புகளும் புராணச் செய்திகளும்
--------------------------------------------

திருவிதாங்கூர் சமஸ்தான வரிவிதிப்புக் கொடுமைகள், தோள் சீலைப் போராட்டம் என அறியப்பட்ட சாணார்கள் போராட்டம், வைகுண்டசாமி அய்யாவழி இயக்கம், குமாரகோவில் அக்கினிக்காவடிப் போராட்டம், பிரம்ம சமாஜ இயக்கம், அக்கினிக் காவடி போராட்டம், கன்னியாகுமரி மாவட்டத்தைத் தமிழ்நாட்டுடன் இணைப்பதற்காக நடைபெற்ற போராட்டம், மணியங்கர எதிர்ப்புப் போராட்டம், உலக்கைப் போராட்டம், பற்றிய செய்திகள் உள்ளிட்ட எல்லா வரலாற்றுக் குறிப்புகளும், மண்டைக் காட்டு அம்மன் வரலாறு, பத்ரகாளி அம்மன் வரலாறு, குமரி அம்மன் வரலாறு எனப் புராணச் செய்திகளும் இப் புதினத்தில் இடம்பெற்றுள்ளன.

மேற்கோள்கள்
-----------

1. ↑  "Travancore State Manual". 04 நவம்பர் 2013 அன்று பார்க்கப்பட்டது. Check date values in: `|accessdate=` (உதவி)
2. 1 2  "மறுபக்கம்-பொன்னீலன் (இருட்டடிப்புச் செய்யப்பட்ட வரலாறுகளின் மறுபக்கம்) - அ.மோகனா". திண்ணை. 12 December 2010. 5 மார்ச் 2016 அன்று மூலம் பரணிடப்பட்டது. 04 நவம்பர் 2013 அன்று பார்க்கப்பட்டது. Check date values in: `|accessdate=` (உதவி)
3. ↑  "மதமும் மனிதனும்". காலச்சுவடு. 2013-06-01 அன்று மூலம் பரணிடப்பட்டது. 04 நவம்பர் 2013 அன்று பார்க்கப்பட்டது. Check date values in: `|accessdate=` (உதவி)
4. ↑  "பொன்னீலன் எழுதிய மறுபக்கம் நாவல் கலைநயம் மிளிறும் ஆவணப் பெட்டகம்". விடுதலை. 28 ஆகஸ்ட் 2011. 04 நவம்பர் 2013 அன்று பார்க்கப்பட்டது. Check date values in: `|accessdate=` (உதவி)
|  |
| --- |
| Part of a series on |
| பஞ்சாபிக்கள் |
|  |
| * சொல்லியல்
* பஞ்சாபியர்
* கலை
* உணவு
* பண்பாடு
* இசை
* பஞ்சாபி அலைந்துழல்வு
* பழங்குடியினர்
 |
| பஞ்சாபி மொழி |
| * கிளைமொழிகள்
* இலக்கியம்
* கவிதைகள்
* மக்கள்
 |
| * பா
* உ
* தொ
 |

**பஞ்சாபி நாட்டுப்புற இசை கருவிகள்** ( பஞ்சாபி: ਪੰਜਾਬੀ ਲੋਕ ਸੰਗੀਤ ) ( பஞ்சாபி: پنجابی لوک موسیقی ) நாட்டுப்புற இசை மற்றும் நாட்டுப்புற நடனங்களான பாங்க்ரா, கித்தா போன்ற போன்றவைகளில் பயன்படுத்தப்படும் பல்வேறு பாரம்பரிய இசைக்கருவிகளைக் கொண்டுள்ளது .
பஞ்சாபின் மக்கள் அவர்கள் பிறப்பிலிருந்து ஒவ்வொரு காலகட்டத்திலும் மகிழ்ச்சியோ மற்றும் துக்கமோ எதுவாக இருந்தாலும் மரணம் வரையிலும் கூட அவர்களைடையே நாட்டுப்புற இசையின் தாக்கம் உள்ளது. டோல், சாரங்கி, சிம்தா போன்ற சில இசைகருவிகள் எல்லாராலும் எளிதாக பயன்பட்டு வந்தாலும் சில இசைகருவிகள் பயன்பாட்டில் அரிதாகவே காணப்படுகின்றன. பல்வேறு கலாச்சார நடவடிக்கைகளில் பயன்படுத்தப்படும் பஞ்சாப் பிராந்தியத்தின் சில பிரபலமான பாரம்பரிய கருவிகள் இங்கே பட்டியலில் உள்ளன.

பஞ்சாபி இசை கருவிகள்
--------------------

ஆங்கில அகர வரிசைப்படி பஞ்சாபி நாட்டுப்புற இசைக்கருவிகளின் பட்டியல்:

* அல்கோஸ்
* புக்சு
* சிம்தா
* தில்ருபா
* தாத்
* டோல்
* காகர்
* கர்ஹா
* ஏக்தாரா
* கேட்டோ
* கர்தல்
* சாப்
* சாரங்கி
* தும்பி

மேலும் பார்க்கவும்
------------------

* பஞ்சாபி இசை
* பஞ்சாபி நாட்டுப்புற இசை
* சீக்கிய இசை
* இந்திய இசை

குறிப்புகள்
-----------

1. ↑  "The Art of Bhangra". www.hindustanheritage.org. 2014-01-12 அன்று மூலம் பரணிடப்பட்டது. 10 Mar 2012 அன்று பார்க்கப்பட்டது.
2. ↑  "Malwai Giddha". www.unp.me. 10 Mar 2012 அன்று பார்க்கப்பட்டது.

* ↑  ↑

* ↑  "Malwai Giddha". www.unp.me. 10 Mar 2012 அன்று பார்க்கப்பட்டது.
**பீ தணக்கன்** அல்லது பீ நாறி அல்லது பீய்யமரம் (Ailanthus excelsa): என்பது காடுகளில் அதிகம் காணப்படும் ஒரு வகை மென்மரமாகும். இதன் தாவரவியல் பெயர் அய்லாந்தஸ் எக்செல்சா என்றும் ஹெலாகாதர் என்று பொதுப்பெயரும் இந்தியில் (Gugaldhu) என்றும் மலையாளத்தில் (Mattipal) எனறும் தெலுங்கில் (peepeddamanu) என்றும் மராத்தியில் (Gulguldhupa) என்றும் அழைக்கப்படுகிறது. ஆஸ்திரேலியாவைத் தயாகமாகக் கொண்ட இம்மரம், தற்போது எல்லாப்பகுதிகளிலும் நன்கு வளர்கிறது. இது மென்மையான மர வகையைச் சார்ந்தது. மென்மை கொண்டதால் இதனை அறுப்பது, சீர் செய்வது மிகவும் எளிது. பக்கக்கிளைகள் குறைவாகவும் உயரமாகவும் வளரக்கூடியது. இதன் வயது 20 முதல் 75 ஆண்டுகள். மழை குறைவான பகுதிகளிலும் வளமற்ற மண்ணிலும் வளரக்கூடியது. இம்மரத்திற்கு அதிகமாகப் பராமரிப்புத் தேவையில்லை. தமிழ்நாட்டில் தர்மபுரி, கிருஷ்ணகிரி, சேலம், கோவை வேலூர், திருவண்ணாமலை மாவட்டங்களில் இம்மரங்கள் அதிக அளவில் எண்ணிக்கையில் வளர்க்கப்படுகின்றன.

மரத்தின் பயன்கள்
----------------

இம் மரத்தில் அதிகமாகத் தீக்குச்சி தயாரிக்கப்படுகிறது. இதன் பக்கக்கிளை வீட்டு அடுப்பு உபயோகத்திற்குப் பயன்படுகிறது. மரத்தின் தழைகள், இலைகள் மண்புழுவிற்கு உணவாகப் பயன்படுகின்றன.

இம் மரம் பென்சில், எழுதுப் பலகை, நசடு பலகை தயாரிக்கப் பயன்படுகிறது. வெளிநாட்டிற்கு ஏற்றுமதி செய்யும் மரப்பெட்டி, தக்காளி பெட்டி, தேநீர் மற்றும் ஒட்டுப்பலகை (பிளைவுட்) செய்யவும் பயன்படுகின்றது. மேலும் பழ வகைகள் அடி படாமல் எடுத்துச் செல்லும் பெட்டிகள் தயாரிக்கப் பயன்படுகிறது. கட்டிட வேலைகளுக்குகளான முட்டுப் பலகைகளாகவும் பயன்படுகிறது. இதன் வேர்கள் வருடம் முழுவதும் பசுமையாக இருப்பதால் மண் அரிப்பை தடுக்கின்றன.

மேற்கோள்கள்
-----------

1. ↑  தமிழ்நாடு வேளாண்மைப் பல்கலைக்கழக வேளாண் இணைய தளம்